
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3516 

29 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της υπ’ αριθμ. 91121 /Β7/29-9-2009 (ΦΕΚ 
2201 Β' 12-10-2009) υπουργικής απόφασης όπως 
έχει τροποποιηθεί με νεότερη απόφαση και αφο¬ 
ρά στο Διατμηματικό Πρόγραμμα Μεταπτυχιακών 
Σπουδών των Σχολών Ιατρικής, Οδοντιατρικής και 
των Τμημάτων Θεολογίας του Αριστοτελείου Πα¬ 
νεπιστημίου Θεσσαλονίκης με τίτλο «Σύγχρονες 
ιατρικές πράξεις: Δικαιϊκή ρύθμιση και βιοηθική δι¬ 
άσταση» - Αναμόρφωση του Προγράμματος. 1 

Έγκριση Προγράμματος Μεταπτυχιακών Σπουδών 
του Τμήματος Οικονομικών Επιστημών της Σχο¬ 
λής Οικονομικών και Πολιτικών Επιστημών του 
Αριστοτελείου Πανεπιστημίου Θεσσαλονίκης με 

τίτλο: «Επιχειρηματικότητα και Διαδίκτυο». 2 

Έγκριση Διατμηματικού Προγράμματος Μεταπτυχια¬ 
κών Σπουδών με τίτλο: «Διοίκηση Ολικής Ποιότη¬ 
τας και Καινοτόμες Εφαρμογές στην Εκπαίδευση» 
μεταξύ των Τμημάτων Επιστημών Προσχολικής 
Αγωγής και Εκπαίδευσης της Παιδαγωγικής Σχο¬ 
λής και Οικονομικών Επιστημών της Σχολής Οι¬ 
κονομικών και Πολιτικών Επιστημών του Αριστο- 

τελείου Πανεπιστημίου Θεσσαλονίκης. 3 

Αντικατάσταση της Υπουργικής Απόφασης υπ’ 
αριθμ.20200/Β7/21-4-2003 (ΦΕΚ 575 Β' 12-5-2003) 
όπως έχει τροποποιηθεί με νεότερες αποφάσεις 
και αφορά στο Διατμηματικό Πρόγραμμα Μετα¬ 
πτυχιακών Σπουδών «Νανοεπιστήμες και Νανοτε- 
χνολογίες» των Τμημάτων Φυσικής, Χημείας, Βι¬ 
ολογίας της Σχολής Θετικών Επιστημών και του 
Γενικού Τμήματος της Πολυτεχνικής Σχολής του 
Αριστοτελείου Πανεπιστημίου Θεσσαλονίκης - 


Αναμόρφωση του προγράμματος. 4 

ΑΠΟΦΑΣΕΙ Σ 

Αριθ. 206648/Ζ1 (1) 


Αντικατάσταση της υπ’ αριθμ. 91121/Β7/29-9-2009 (ΦΕΚ 
2201 Β' 12-10-2009) υπουργικής απόφασης όπως έχει 
τροποποιηθεί με νεότερη απόφαση και αφορά στο 
Διατμηματικό Πρόγραμμα Μεταπτυχιακών Σπουδών 
των Σχολών Ιατρικής, Οδοντιατρικής και των Τμη¬ 


μάτων Θεολογίας του Αριστοτελείου Πανεπιστημίου 
Θεσσαλονίκης με τίτλο «Σύγχρονες ιατρικές πράξεις: 
Δικαιϊκή ρύθμιση και βιοηθική διάσταση» - Αναμόρ¬ 
φωση του Προγράμματος. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.δ. 114/2014 «Οργανισμός Υπουρ¬ 
γείου Παιδείας και Θρησκευμάτων» (ΦΕΚ Α'181). 

2. Τις διατάξεις του ν. 3685/2008 και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του ν. 3696/2008 (ΦΕΚ 177 Α'), του άρθρου 27 
του ν. 3794/2009 (ΦΕΚ 156 Α') και του άρθρου 37, παρ. 
5 του ν. 3848/2010 (ΦΕΚ 71 Α'). 

3. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α’ 134). 

4. Τις διατάξεις της παρ. 11α του άρθρου 80 του ν. 
4009/2011 (ΦΕΚ 195 Α') «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων», όπως τροποποιήθη¬ 
καν με τις διατάξεις της παρ. γ' του άρθρου 47 του ν. 
4025/2011 (ΦΕΚ 228 Α'), της παρ. 8 του άρθρου 5 του ν. 
4076/2012 (ΦΕΚ 159 Α'), της παρ. 2 του άρθρου 34 του 
ν. 4115/2013 (ΦΕΚ 24 Α'). 

5. Τις διατάξεις του ν. 3374/2005 (ΦΕΚ 189 Α') «Διασφά¬ 
λιση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - Πα¬ 
ράρτημα διπλώματος» όπως τροποποιήθηκε και ισχύει. 

6. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98 Α'). 

7. Το Π.δ. 98/2013 (ΦΕΚ 134 Α') «Κατάργηση του Γενικού 
Τμήματος, μεταφορά έδρας Τμήματος και ίδρυση-συ- 
γκρότηση, μετονομασία και ανασυγκρότηση Σχολών στο 
Αριστοτέλειο Πανεπιστήμιο Θεσσαλονίκης». 

8. Την Υπουργική Απόφαση 175372/Υ1/29.10.2014 «Μετα¬ 
βίβαση δικαιώματος Υπογραφής “Με εντολή Υπουργού” 
στο Γ ενικό Γ ραμματέα Υπουργείου Παιδείας και Θρη¬ 
σκευμάτων, στους Προϊσταμένους Γ ενικών Διευθύνσεων, 
Διευθύνσεων και Τμημάτων της Γενικής Γραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 















40596 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Την αριθ. πρωτ. 91121/Β7/29-9-2009 (ΦΕΚ 2201 Β' 12-10-2009) 
Υπουργική Απόφαση που αφορά στην έγκριση του Προ¬ 
γράμματος Μεταπτυχιακών Σπουδών των Σχολών Ια¬ 
τρικής, Οδοντιατρικής και των Τμημάτων Νομικής και 
Θεολογίας του Αριστοτελείου Πανεπιστημίου Θεσσα¬ 
λονίκης με τίτλο «Σύγχρονες ιατρικές πράξεις: Δικαίίκή 
ρύθμιση και βιοηθική διάσταση». 

10. Το απόσπασμα πρακτικών της Ειδικής Διατμημα- 
τικής Επιτροπής του Προγράμματος Μεταπτυχιακών 
Σπουδών «Σύγχρονες ιατρικές πράξεις: Δικαίίκή ρύθμιση 
και βιοηθική διάσταση» (αριθ. συνεδρ. 3/15-4-2013). 

11. Το Ειδικό Πρωτόκολλο Συνεργασίας μεταξύ των 
συνεργαζόμενων Τμημάτων. 

12. Το υπ’ αριθμ. 1647/23-6-2014 έγγραφο της Α.ΔΙ.Π. 
από το οποίο προκύπτει ότι έχουν ολοκληρωθεί οι εξω¬ 
τερικές αξιολογήσεις της Νομικής Σχολής και των Τμη¬ 
μάτων Ιατρικής, Οδοντιατρικής και Θεολογίας του ΑΠΘ. 

13. Το υπ’ αριθμ. 23/4-12-2014 έγγραφο του Προέδρου 
του Τμήματος Ιατρικής του ΑΠΘ. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την υπ 1 αριθμ. 91121/Β7/29-9-2009 (ΦΕΚ 
Β'2201 12-10-2009) υπουργική απόφαση ως ακολούθως: 

Αρθρο 1 

Γενικές Διατάξεις 

Το Τμήμα Ιατρικής της Σχολής Επιστημών Υγείας σε 
συνεργασία με τα Τμήματα Νομικής της Νομικής Σχο¬ 
λής, Οδοντιατρικής της Σχολής Επιστημών Υγείας και 
Θεολογίας της Θεολογικής Σχολής του Αριστοτελείου 
Πανεπιστημίου Θεσσαλονίκης (ΑΠΘ) θα λειτουργήσουν 
από το ακαδημαϊκό έτος 2014-2015 αναμορφωμένο το 
Διατμηματικό Πρόγραμμα Μεταπτυχιακών Σπουδών 
(ΔΤΜΣ) με τίτλο: «Σύγχρονες ιατρικές πράξεις: Δικαίίκή 
ρύθμιση και βιοηθική διάσταση», σύμφωνα με τις δια¬ 
τάξεις της απόφασης αυτής και τις διατάξεις του Ν. 
3685/2008 (ΦΕΚ 148 Α') όπως τροποποιήθηκε και ισχύει. 

Αρθρο 2 

Αντικείμενο- Σκοπός 

Αντικείμενο του ΔΠΜΣ είναι η μελέτη και η έρευνα 
των ιατρικών, ηθικών, κοινωνικών και νομικών ζητημά¬ 
των που προκύπτουν από ή σχετίζονται με την ιατρική 
και βιοϊατρική έρευνα και πράξη, τις εφαρμογές της 
βιοτεχνολογίας καθώς και την πολιτική της υγείας, με 
ιδιαίτερη έμφαση στις σύγχρονες εξελίξεις. 

Σκοπός του Προγράμματος είναι η καλλιέργεια και 
προαγωγή της επιστημονικής γνώσης και έρευνας στα 
παραπάνω πεδία. Ειδικότερα το Πρόγραμμα αποσκοπεί: 

α) στην παροχή εκπαίδευσης και εξειδίκευσης γνώσης 
για τις διαστάσεις των επί μέρους προβληματικών που 
συνδέονται με την άσκηση του ιατρικού λειτουργήμα¬ 
τος, τη βιοϊατρική έρευνα και τις βιοτεχνολογικές εφαρ¬ 
μογές, με στόχο την παραγωγή ακαδημαϊκού έργου σ’ 
αυτούς τους τομείς. 

β) στην εξειδίκευση ιατρών, βιολόγων-βιοτεχνολόγων, 
νομικών, θεολόγων, κοινωνιολόγων, πολιτικών επιστη¬ 
μόνων με σχετικές προς το αντικείμενο δεξιότητες και 
εμπειρίες για να μπορούν να προσφέρουν υψηλής ποι¬ 
ότητας επαγγελματικό ερευνητικό και εν γένει επιστη¬ 
μονικό έργο, καθώς και να αποτελέσουν στελέχη σε 
οργανισμούς που σχετίζονται με τα πεδία του ΔΠΜΣ. 

γ) στην ανάπτυξη κριτικών και ερευνητικών δεξιοτήτων 


που απαιτούνται για σπουδές διδακτορικού επιπέδου. 

Καθοδηγητική φιλοσοφία του Π.Μ.Σ. είναι αφενός να 
εξασφαλίσει στους μεταπτυχιακούς φοιτητές σταθε¬ 
ρά θεμέλια, σύγχρονες γνώσεις, μεθόδους και βασικές 
αρχές που θα τους καταστήσουν ικανούς για συνεχή 
εκπαίδευση, βελτίωση και δημιουργία καινοτομικού 
πνεύματος, και αφετέρου να καλλιεργήσει σε αυτούς 
τις κριτικές και δημιουργικές δεξιότητες που απαιτεί 
μια κοινωνία και δεοντολογικά υπεύθυνη επιστημονική 
επαγγελματική και ερευνητική δραστηριότητα. 

Υποχρέωση όλων των συντελεστών λειτουργίας του 
Π.Μ.Σ. είναι η διασφάλιση της ποιότητας και της συνε¬ 
χούς βελτίωσης κάθε πτυχής του προγράμματος της 
εκπαιδευτικής διαδικασίας και της έρευνας και η προώ¬ 
θηση συνεργασίας με συναφή Προγράμματα και Κέντρα 
του εσωτερικού και του εξωτερικού. 

Αρθρο 3 

Μεταπτυχιακοί τίτλοι 

Το ΔΠΜΣ οδηγεί στη χορήγηση Μεταπτυχιακού Δι¬ 
πλώματος Ειδίκευσης (ΜΔΕ) στις « Σύγχρονες ιατρικές 
πράξεις: Δικαίίκή ρύθμιση και βιοηθική διάσταση». 

Αρθρο 4 

Κατηγορίες εισακτέων 

Στο ΔΠΜΣ γίνονται δεκτοί πτυχιούχοι των Τμημάτων 
Ιατρικής, Οδοντιατρικής, Νομικής και Θεολογίας των 
Πανεπιστημίων της ημεδαπής και άλλων συναφών Τμη¬ 
μάτων ΑΕΙ της ημεδαπής και ομοταγών αναγνωρισμένων 
ιδρυμάτων της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απόκτηση του ΜΔΕ ορί¬ 
ζεται σε τέσσερα (4)εξάμηνα. 

Αρθρο 6 

Πρόγραμμα μαθημάτων 

Για την απόκτηση του Μ.Δ.Ε. ο φοιτητής πρέπει να 
παρακολουθήσει και να εξεταστεί με επιτυχία σε εννέα 

(9) εξαμηνιαία μεταπτυχιακά μαθήματα (σύνολο ενε¬ 
νήντα (90) πιστωτικές μονάδες (ΕΘΤ8)), δηλαδή τρία 
μαθήματα στο Α' εξάμηνο (τριάντα (30)) πιστωτικές 
μονάδες (ΕΘΤ8), τρία στο Β' εξάμηνο (τριάντα (30) πι¬ 
στωτικές μονάδες (ΕΘΤ8) και τρία μαθήματα στο Γ' 
εξάμηνο (τριάντα (30) πιστωτικές μονάδες (ΕΘΤδ), και 
να συγγράφει τη μεταπτυχιακή διπλωματική εργασία 
κατά το Δ' εξάμηνο, το θέμα της οποίας ορίζεται στο 
τέλος του τρίτου εξαμήνου με την προϋπόθεση της 
ολοκλήρωσης των υποχρεώσεων σε έξι (6) μαθήματα. 
Η μεταπτυχιακή διπλωματική εργασία αντιστοιχεί σε 
τριάντα (30) πιστωτικές μονάδες (ΕΘΤδ). Το σύνολο 
είναι εκατόν είκοσι (120) πιστωτικές μονάδες (ΕΘΤ3). 

Κάθε μεταπτυχιακό μάθημα περιλαμβάνει τρεις (3) 
εβδομαδιαίες ώρες διδασκαλίας και αντιστοιχεί σε δέκα 

(10) πιστωτικές μονάδες (ΕΘΤδ). Η παρακολούθηση των 
μαθημάτων από τους φοιτητές είναι υποχρεωτική. 

Ο φοιτητής υποχρεούται να παρακολουθήσει και να 
εξεταστεί επιτυχώς σε έξι (6) υποχρεωτικά και σε τρία 
(3) επιλεγόμενα μαθήματα. 

Τα μαθήματα κατανέμονται στα τρία διδακτικά εξά¬ 
μηνα ως εξής: 

Α' ΕΞΑΜΗΝΟ 


Διεπιστημονική προσέγγιση του ιατρικού λει¬ 
τουργήματος, της βιοϊατρικής έρευνας και των 
βιοτεχνολογικών εφαρμογών 

10 

Δεοντολογικοί και νομικοί κανόνες άσκησης του 
ιατρικού λειτουργήματος 

10 

Επιλεγόμενο μάθημα 

10 

ΣΥΝΟΛΟ ΕΞΑΜΗΝΟΥ 

30 


Β' ΕΞΑΜΗΝΟ 


Ιατρική αμέλεια σε διεπιστημονική προσέγγιση 

10 

Ηθικά, κοινωνικά, ιατρικά και νομικά προβλήματα 
της αρχής και του τέλους της ανθρώπινης ζωής 

10 

Επιλεγόμενο μάθημα 

10 

ΣΥΝΟΛΟ ΕΞΑΜΗΝΟΥ 

30 


ΓΕΞΑΜΗΝΟ 


Ιατρικά υποβοηθούμενη αναπαραγωγή και Γενετι- 
κή του Ανθρώπου 

10 

Βιοϊατρική έρευνα και εφαρμογές 

10 

Επιλεγόμενο μάθημα 

10 

ΣΥΝΟΛΟ ΕΞΑΜΗΝΟΥ 

30 


Πίνακας Επιλεγόμενων μαθημάτων: 

Α) Μεταμοσχεύσεις 
Β) Τηλεϊατρική-Τηλεοδοντιατρική 
Γ) Αντιμετώπιση του Πόνου και χρονίως πασχόντων 
Δ) Ανθρώπινη αναπαραγωγή 
Ε) Ιατροδικαστική και Δικαιοσύνη 
ΣΤ) Επικοινωνιακές δεξιότητες και ψυχολογικές δια¬ 
στάσεις της ιατρικής πράξης 
Ζ) Κοινωνική Ηθική, βιοϊατρική και βιοτεχνολογία 
Η) Ειδικά Θέματα Βιοηθικής 

Θ) Πολιτιστικός πλουραλισμός και προβλήματα Βι¬ 
οηθικής 

I) Επιστήμη και Ηθική 


Δ' ΕΞΑΜΗΝΟ 


ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 


ΣΥΝΟΛΟ ΕΞΑΜΗΝΟΥ 

30 


Το πρόγραμμα παρέχεται στην ελληνική γλώσσα. Με 
αποφάσεις των αρμοδίων οργάνων μπορεί να παρέχεται 
και σε άλλη γλώσσα. 

Αρθρο 7 

Αριθμός εισακτέων 

Ο αριθμός των εισακτέων στο ΔΠΜΣ ορίζεται κατά 
ανώτατο όριο σε είκοσι πέντε (25) ετησίως. 

Άρθρο 8 
Προσωπικό 

Στην λειτουργία του ΔΠΜΣ συμμετέχουν μέλη ΔΕΠ 
των συνεργαζόμενων Τμημάτων, άλλων Τμημάτων του 


ΑΠΘ και άλλων Πανεπιστημίων της ημεδαπής, καθώς 
και άλλες κατηγορίες διδασκόντων σύμφωνα με τις 
διατάξεις του άρθρου 5 του Ν. 3685/2008 (ΦΕΚ 148 Α'). 

Αρθρο 9 

Υλικοτεχνική υποδομή 

Για την υλοποίηση του ΔΠΜΣ θα διατεθεί η αναγκαία 
η υλικοτεχνική υποδομή των συνεργαζόμενων Τμημάτων 
και του οικείου ιδρύματος. 

Αρθρο 10 

Διάρκεια Λειτουργίας 

Το ΔΠΜΣ θα λειτουργήσει μέχρι και το ακαδημαϊκό 
έτος 2020-2021, με την επιφύλαξη των διατάξεων της 
παρ.ΙΙα του άρθρου 80 του Ν.4009/2011 (ΦΕΚ 195/Α') 
όπως έχει τροποποιηθεί και ισχύει. 

Αρθρο 11 

Κόστος λειτουργίας 

Το 65% του συνολικού κόστους λειτουργίας του ΔΠΜΣ 
αφορά στις λειτουργικές δαπάνες, ανέρχεται στο ποσό 
των πενήντα χιλιάδων ευρώ (50.000€) και αναλύεται σε 
κατηγορίες δαπανών ως εξής: 


Δαπάνες 

Ποσά (σε €) 

Αμοιβές - αποζημιώσεις διδακτικού, τε¬ 
χνικού και διοικητικού προσωπικού 

40.000 

Αναλώσιμα, προμήθεια και συντήρηση 

Η/Υ και άλλου εξοπλισμού 

2.500 

Δαπάνες συμμετοχής σε συνέδρια και 
άλλες εκπαιδευτικές δραστηριότητες 

5.000 

Λοιπές Δαπάνες 

2.500 

ΣΥΝΟΛΟ 

50.000€ 


Το ανωτέρω κόστος θα καλυφθεί από δίδακτρα, κα¬ 
θώς και από άλλες πηγές χρηματοδότησης, όπως εκ¬ 
παιδευτικά και ερευνητικά προγράμματα και χορηγίες 
Ιδιωτικών και Δημόσιων φορέων. 

Αρθρο 12 

Μεταβατικές Διατάξεις 

Οι μεταπτυχιακοί φοιτητές που έχουν εισαχθεί στο 
πρόγραμμα μέχρι και το ακαδημαϊκό έτος 2013-2014 θα 
περατώσουν τις σπουδές τους σύμφωνα με τις διατά¬ 
ξεις της προηγούμενης Υπουργικής Απόφασης. 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Δεκεμβρίου 2014 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΚΥΡΙΑΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 206455/Ζ1 (2) 

Έγκριση Προγράμματος Μεταπτυχιακών Σπουδών του 
Τμήματος Οικονομικών Επιστημών της Σχολής Οικο¬ 
νομικών και Πολιτικών Επιστημών του Αριστοτελεί- 
ου Πανεπιστημίου Θεσσαλονίκης με τίτλο: «Επιχει¬ 
ρηματικότητα και Διαδίκτυο». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.δ. 114/2014 «Οργανισμός Υπουρ¬ 
γείου Παιδείας και Θρησκευμάτων» (ΦΕΚ Α'181). 

2. Τις διατάξεις του ν. 3685/2008 και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του ν. 3696/2008 (ΦΕΚ 177 Α'), του άρθρου 27 
του ν. 3794/2009 (ΦΕΚ 156 Α') και του άρθρου 37, παρ. 
5 του ν. 3848/2010 (ΦΕΚ 71 Α'). 

3. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α' 134). 

4. Τις διατάξεις της παρ. 11α του άρθρου 80 του ν. 
4009/2011 (ΦΕΚ 195 Α') «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων», όπως τροποποιήθη¬ 
καν με τις διατάξεις της παρ. γ' του άρθρου 47 του ν. 
4025/2011 (ΦΕΚ 228 Α'), της παρ. 8 του άρθρου 5 του ν. 
4076/2012 (ΦΕΚ 159 Α'), της παρ. 2 του άρθρου 34 του 
ν. 4115/2013 (ΦΕΚ 24 Α'). 

5. Τις διατάξεις του ν. 3374/2005 (ΦΕΚ 189 Α') και ιδίως 
τα άρθρα 14 και 15 «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

6. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98 Α'). 

7. Τις διατάξεις του Π.δ. 98/2013 (ΦΕΚ 134 Α') «Κατάρ¬ 
γηση του Γενικού Τμήματος, μεταφορά έδρας Τμήματος 
και ίδρυση-συγκρότηση, μετονομασία και ανασυγκρό¬ 
τηση Σχολών στο Αριστοτέλειο Πανεπιστήμιο Θεσσα¬ 
λονίκης». 

8. Την Υπουργική Απόφαση 175372/Υ1/29.10.2014 «Μετα¬ 
βίβαση δικαιώματος Υπογραφής “Με εντολή Υπουργού” 
στο Γ ενικό Γ ραμματέα Υπουργείου παιδείας και Θρη¬ 
σκευμάτων, στους Προϊσταμένους Γ ενικών Διευθύνσεων, 
Διευθύνσεων και Τ μημάτων της Γ ενικής Γ ραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 

9. Το απόσπασμα πρακτικών της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Τμήματος Οικονομικών 
Επιστημών του Αριστοτελείου Πανεπιστημίου Θεσσα¬ 
λονίκης (ΑΠΘ) (συνεδρίαση με αριθμ. 3/22-4-2013). 

10. Το απόσπασμα πρακτικών της Συγκλήτου Ειδι¬ 
κής Σύνθεσης (Σ.Ε.Σ.) του Αριστοτελείου Πανεπιστη¬ 
μίου Θεσσαλονίκης (ΑΠΘ) (συνεδριάσεις με αριθμ. 
150/24-7-2013 και 155/3-4-14). 

11. Το αριθ. 1117/24-3-2014 έγγραφο της ΑΔΙΠ, από το 
οποίο προκύπτει ότι έχει ολοκληρωθεί η εξωτερική αξι¬ 
ολόγηση του Τμήματος Οικονομικών Επιστημών του 
Αριστοτελείου Πανεπιστημίου Θεσσαλονίκης 

12. Το από 3-10-2014 έγγραφο του Προέδρου του Τμή¬ 
ματος Οικονομικών Επιστημών του ΑΠΘ. 


13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2014-2015 την λει¬ 
τουργία του Προγράμματος Μεταπτυχιακών Σπουδών 
(ΠΜΣ) του Τμήματος Οικονομικών Επιστημών της Σχο¬ 
λής Οικονομικών και Πολιτικών Επιστημών του Αριστο- 
τελείου Πανεπιστημίου Θεσσαλονίκης (ΑΠΘ) με τίτλο 
«Επιχειρηματικότητα και Διαδίκτυο», ως εξής: 

Άρθρο 1 

Γ ενικές Διατάξεις 

Το Τμήμα Οικονομικών Επιστημών της Σχολής Οικο¬ 
νομικών και Πολιτικών Επιστημών του Αριστοτελείου 
Πανεπιστημίου Θεσσαλονίκης οργανώνει και λειτουργεί 
από το ακαδημαϊκό έτος 2014-2015 Πρόγραμμα Μετα¬ 
πτυχιακών Σπουδών (ΠΜΣ) με τίτλο «Επιχειρηματικότητα 
και Διαδίκτυο», σύμφωνα με τις διατάξεις της απόφασης 
αυτής και τις διατάξεις του Ν. 3685/2008 (ΦΕΚ 148 Α') 
όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του προγράμματος «Επιχειρηματικότητα 
και Διαδίκτυο» είναι ί) η παροχή εξειδικευμένων γνώσε¬ 
ων και δεξιοτήτων σε μεταπτυχιακούς φοιτητές, από¬ 
φοιτους τριτοβάθμιας εκπαίδευσης για την ανάπτυξη 
Επιχειρηματικότητας στο Διαδίκτυο και μέσω αυτού και 
μ) η προαγωγή της έρευνας στα επιστημονικά πεδία της 
επιχειρηματικότητας και της επιστήμης του διαδικτύου. 

Σκοπός του μεταπτυχιακού προγράμματος «Επιχειρη¬ 
ματικότητα και Διαδίκτυο» είναι να προσφέρει στους 
φοιτητές του εναλλακτικές προοπτικές σταδιοδρομίας 
καθιστώντας τους ικανούς: 

• να συνεχίσουν τις σπουδές τους σε διδακτορικό επί¬ 
πεδο με εκπόνηση έρευνας στα επιστημονικά πεδία της 
επιχειρηματικότητας και της επιστήμης του διαδικτύου 

• να δημιουργήσουν επιχειρήσεις στο διαδίκτυο και 
με τη χρήση του διαδικτύου 

• να βοηθήσουν ήδη λειτουργούσες επιχειρήσεις και 
οργανισμούς να καινοτομήσουν μέσω του διαδικτύου 

• να παρέχουν συμβουλευτικές υπηρεσίες σε θέματα 
καινοτομίας και επιχειρηματικότητας. 

Άρθρο 3 

Μεταπτυχιακοί Τίτλοι 

Το ΠΜΣ του Τμήματος Οικονομικών Επιστημών του 
Αριστοτελείου Πανεπιστημίου Θεσσαλονίκης απονέμει 
Μεταπτυχιακό Δίπλωμα Ειδίκευσης (ΜΔΕ) στην «Επιχει¬ 
ρηματικότητα και Διαδίκτυο». 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι Τμημάτων Πανε¬ 
πιστημίων της ημεδαπής ή ομοταγών αναγνωρισμένων 
ιδρυμάτων της αλλοδαπής, καθώς και πτυχιούχοι Τμη¬ 
μάτων ΤΕΙ συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Εξειδίκευσης (ΜΔΕ) ορίζεται σε τρία 

(3) εξάμηνα για το πρόγραμμα πλήρους φοίτησης, ενώ 
για το μερικής φοίτησης η διάρκεια είναι δύο επιπλέον 
εξάμηνα. 

Άρθρο 6 

Πρόγραμμα Μαθημάτων 

Κατά τη διάρκεια των σπουδών οι μεταπτυχιακοί φοι¬ 
τητές υποχρεούνται α) σε παρακολούθηση 8 υποχρεω¬ 
τικών μαθημάτων που θα συμπληρώνουν 60 ΕΟΤ3, και β) 
εκπόνηση διπλωματικής εργασίας (30 ΕΟΤ3). Συνολικά 
θα προσφερθούν 90 ΕΟΤ8. Η παρακολούθηση των μα¬ 
θημάτων είναι υποχρεωτική. 

Τα μαθήματα του προγράμματος είναι τα ακόλουθα: 


α/α 

Εξάμηνο 

ΜΑΘΗΜΑ 

ΜΟΝ. 

ΕΟΤδ 

Δ1 

Α’ 

Δίκτυα Γνώσεις και Διαδίκτυο 
(ΚηοννΙβάρβ ΝβΙννοΓΚε επό Ιήβ 
\Λ/βό) 

7,5 

Δ2 

Α’ 

Δημιουργικότητα και Καινο¬ 
τομία 

7,5 

Δ3 

Α’ 

Διεθνές Επιχειρηματικό και 

Τεχνολογικό Περιβάλλον 

7,5 

Δ4 

Α’ 

Στρατηγική Διοίκηση και Επι¬ 
χειρηματικότητα 

7,5 

Σύνολο ΕΟΤ3 α' εξαμήνου 

30 

Δ5 

Β’ 

Επιχειρείν και Δίκτυα 
(ΝθίννοτΚ ΕπίΓθρΓθηθϋΓεΙιίρ) 

7,5 

Δ6 

Β’ 

Επιχειρείν στο Διαδίκτυο 
(\Λ/θ6 Βυείηθεε) 

7,5 

Δ7 

Β’ 

Εργαστήριο Δικτύωσης 

7,5 

Δ8 

Β’ 

Εργαστήριο Σχεδιασμού Επι¬ 
χειρηματικού Σχεδίου 

7,5 

Σύνολο ΕΟΤ3 β' εξαμήνου 

30 

Δ9 

Γ’ 

Μεταπτυχιακή Διπλωματική 
Εργασία 

30 

ΓΕΝΙΚΟ ΣΥΝΟΛΟ 

90 


Το πρόγραμμα παρέχεται και ως μερικής φοίτησης. 
Η ανακατανομή των μαθημάτων στα επιπλέον εξάμηνα 
του προγράμματος μερικής φοίτησης γίνεται με απο¬ 
φάσεις των αρμοδίων οργάνων και αναφορά στον Κα¬ 
νονισμό Μεταπτυχιακών Σπουδών. 

Οι διαλέξεις προσφέρονται στην Ελληνική ή/και στην 
Αγγλική Γλώσσα. 

Άρθρο 7 

Αριθμός Εισακτέων 

Ο αριθμός εισακτέων στο ΠΜΣ ορίζεται κατ’ ανώτατο 
όριο σε 60 φοιτητές ετησίως. 

Άρθρο 8 
Προσωπικό 

Για τη διδασκαλία των μεταπτυχιακών μαθημάτων 
και εργαστηριακών ασκήσεων θα απασχοληθούν μέλη 
ΔΕΠ του Τμήματος Οικονομικών Επιστημών και άλ¬ 


λων Τμημάτων του ΑΠΟ και άλλων Πανεπιστημίων της 
ημεδαπής, καθώς και άλλες κατηγορίες διδασκόντων 
σύμφωνα τις διατάξεις του άρθρου 5 του Ν. 3685/2008. 

Άρθρο 9 

Υλικοτεχνική Υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή του Τμήματος 
Οικονομικών Επιστημών και του ΑΠΘ, η οποία περιλαμ¬ 
βάνει χώρους διδασκαλίας κατάλληλα εξοπλισμένους 
με σύγχρονα μέσα διδασκαλίας και ηλεκτρονικούς υπο¬ 
λογιστές, βιβλιοθήκες, εργαστήρια με ειδικό εξοπλισμό 
υψηλής τεχνολογίας. 

Άρθρο 10 

Διάρκεια Αειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2021-2022 με την επιφύλαξη των διατάξεων της 
παρ.ΙΙα του άρθρου 80 του ν. 4009/2011 (ΦΕΚ 195 Α'), 
όπως τροποποιήθηκε και ισχύει. 

Άρθρο 11 

Κόστος Αειτουργίας 

Σύμφωνα με το άρθρο 8 του ν.3685/2008 (ΦΕΚ 148 Α'), 
το 65% του συνολικού κόστους λειτουργίας του προγράμ¬ 
ματος που αφορά στις λειτουργικές δαπάνες ανέρχεται 
στο ποσό των 68.250 ευρώ και αναλύεται σε κατηγορίες 
δαπανών ως εξής: 


Κατηγορία Δαπάνης 

Κόστος σε ευρώ 

Αμοιβές-αποζημιώσεις του διδακτι¬ 
κού, τεχνικού και διοικητικού προσω¬ 
πικού 

15.750 

Έξοδα μετακινήσεων - Συμμετοχή σε 
συνέδρια και άλλες εκπαιδευτικές 
δραστηριότητες 

29.200 

Υποτροφίες 

5.600 

Προμήθεια - συντήρηση εξοπλισμού, 
λογισμικού, Η/Υ κλπ. 

10.200 

Αναλώσιμα 

3.000 

Δημοσιότητα-Εκδόσεις 

4.500 

Γ ενικό σύνολο 

68.250 


Το κόστος λειτουργίας του Π.Μ.Σ. θα καλυφθεί από 
δίδακτρα, καθώς και άλλες πηγές (χορηγίες, ερευνητικά 
προγράμματα, παροχές, δωρεές, κληροδοτήματα, κλπ.). 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Δεκεμβρίου 2014 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΚΥΡΙΑΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 206602/Ζ1 (3) 

Έγκριση Διατμηματικού Προγράμματος Μεταπτυχιακών 
Σπουδών με τίτλο: «Διοίκηση Ολικής Ποιότητας και 
Καινοτόμες Εφαρμογές στην Εκπαίδευση» μεταξύ 
των Τμημάτων Επιστημών Προσχολικής Αγωγής και 
Εκπαίδευσης της Παιδαγωγικής Σχολής και Οικονο¬ 
μικών Επιστημών της Σχολής Οικονομικών και Πο¬ 
λιτικών Επιστημών του Αριστοτελείου Πανεπιστημί¬ 
ου Θεσσαλονίκης. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.δ. 114/2014 «Οργανισμός Υπουρ¬ 
γείου Παιδείας και Θρησκευμάτων» (ΦΕΚ Α' 181) 

2. Τις διατάξεις του Ν.3685/2008 και ιδίως το άρθρο 
6 (ΦΕΚ 148 Α') “Θεσμικό πλαίσιο για τις μεταπτυχιακές 
σπουδές”, όπως τροποποιήθηκε με τις διατάξεις του 
άρθρ. 24 του Ν.3696/2008 (ΦΕΚ 177 Α'), του άρθρου 27 
του Ν.3794/2009 (ΦΕΚ 156 Α') και της παρ. 5 του άρθρου 
37 του Ν. 3848/2010 (ΦΕΚ 71 Α'). 

3. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α’ 134) 

4. Τις διατάξεις της παρ. 11α του άρθρου 80 του Ν. 
4009/2011 (ΦΕΚ 195 Α') «Δομή, λειτουργία, διασφάλιση 
της ποιότητας των σπουδών και διεθνοποίησης των 
ανωτάτων εκπαιδευτικών ιδρυμάτων», όπως τροπο¬ 
ποιήθηκε με τις διατάξεις του άρθρου 47, παρ. γ' του 
Ν.4025/2011 (ΦΕΚ 228 Α') και του άρθρου 5, παρ. 8 του 
Ν.4076/2012 (ΦΕΚ 159 Α'), του άρθρου 34 παρ. 2 του 
Ν.4115/2013 (ΦΕΚ 24 Α'). 

5. Τις διατάξεις του Ν.3374/2005 (Α' 189) “Διασφάλιση 
της ποιότητας στην ανώτατη εκπαίδευση, Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος”, όπως τροποποιήθηκε και ισχύει. 

6. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του Π.δ. 63/2005 (Α' 98). 

7. Το Π.δ. 98/2013 (ΦΕΚ 119 Α') «Κατάργηση του Γενικού 
Τμήματος, μεταφορά έδρας Τμήματος και ίδρυση-συ- 
γκρότηση, μετονομασία και ανασυγκρότηση Σχολών στο 
Αριστοτέλειο Πανεπιστήμιο Θεσσαλονίκης». 

8. Την Υπουργική Απόφαση 175372/Υ1/29.10.2014 «Μετα¬ 
βίβαση δικαιώματος Υπογραφής “Με εντολή Υπουργού” 
στο Γ ενικό Γ ραμματέα Υπουργείου Παιδείας και Θρη¬ 
σκευμάτων, στους Προϊσταμένους Γ ενικών Διευθύνσεων, 
Διευθύνσεων και Τ μημάτων της Γ ενικής Γ ραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 

9. Το απόσπασμα πρακτικών της Γενικής Συνέλευσης 
Ειδικής Σύνθεσης αριθ. 7/30-5-2013 του Τμήματος Επι¬ 
στημών Προσχολικής Αγωγής του ΑΠΘ. 

10. Το απόσπασμα πρακτικών της Γ ενικής Συνέλευσης 
Ειδικής Σύνθεσης 3/22-4-2013 του Τμήματος Οικονομι¬ 
κών Επιστημών του ΑΠΘ. 

11. Τα αποσπάσματα πρακτικών της Συγκλήτου Ειδι¬ 
κής Σύνθεσης (ΣΕΣ) του Αριστοτελείου Πανεπιστημίου 
Θεσσαλονίκης (συνεδριάσεις με αριθμ. 150/24-7-2013 
και 155/3-4-2014). 

12. Το Ειδικό Πρωτόκολλο Συνεργασίας που υπεγράφη 
μεταξύ των συνεργαζόμενων Τμημάτων. 

13. Το γεγονός ότι έχει ολοκληρωθεί η εξωτερική αξιο¬ 


λόγηση των Τμημάτων Επιστημών Προσχολικής Αγωγής 
και Εκπαίδευσης και Οικονομικών Επιστημών, σύμφωνα 
με το αριθμ.1647/23-6-2014 έγγραφο της Α.ΔΙ.Π. 

14. Το αριθ. πρωτ. 497/8-10-2014 έγγραφο της Προέ¬ 
δρου του Τμήματος Επιστημών Προσχολικής Αγωγής 
και Εκπαίδευσης του ΑΠΘ. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2014-2015 την λει¬ 
τουργία Διατμηματικού Προγράμματος Μεταπτυχιακών 
Σπουδών (Δ.Π.Μ.Σ.) των Τμημάτων Επιστημών Προσχολι¬ 
κής Αγωγής και Εκπαίδευσης της Παιδαγωγικής Σχολής 
και Οικονομικών Επιστημών της Σχολής Οικονομικών και 
Πολιτικών Επιστημών του Αριστοτελείου Πανεπιστημίου 
Θεσσαλονίκης σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Επιστημών Προσχολικής Αγωγής και Εκ¬ 
παίδευσης της Παιδαγωγικής Σχολής και το Τμήμα 
Οικονομικών Επιστημών της Σχολής Οικονομικών και 
Πολιτικών Επιστημών του Αριστοτελείου Πανεπιστημί¬ 
ου Θεσσαλονίκης οργανώνουν και λειτουργούν από το 
ακαδημαϊκό έτος 2014-2015 Διατμηματικό Πρόγραμμα 
Μεταπτυχιακών Σπουδών (Δ.Π.Μ.Σ.) με τίτλο «Διοίκη¬ 
ση Ολικής Ποιότητας και Καινοτόμες Εφαρμογές στην 
Εκπαίδευση», σύμφωνα με τις διατάξεις της απόφασης 
αυτής και τις διατάξεις του ν.3685/2008 (Α' 148) όπως 
έχει τροποποιηθεί και ισχύει. 

Άρθρο 2 

Αντικείμενο - Σκοπός 

Αντικείμενο του Διατμηματικού Μεταπτυχιακού Προ¬ 
γράμματος «Διοίκηση Ολικής Ποιότητας και Καινοτό- 
μες Εφαρμογές στην Εκπαίδευση» είναι η έρευνα στον 
χώρο της Διοίκησης της Εκπαίδευσης με έμφαση στην 
ποιότητα και την εισαγωγή καινοτομιών στην εκπαίδευ¬ 
ση, η παροχή εξειδικευμένων γνώσεων και ανάπτυξη 
δεξιοτήτων σε μεταπτυχιακούς φοιτητές, απόφοιτους 
τριτοβάθμιας εκπαίδευσης, αναφορικά με ζητήματα 
Διοίκησης Εκπαιδευτικών μονάδων και ειδικότερα Δι¬ 
οίκησης Ποιότητας και εφαρμογών καινοτομιών σε εκ¬ 
παιδευτικούς οργανισμούς. 

Σκοπός του μεταπτυχιακού προγράμματος «Διοίκηση 
Ποιότητας και Καινοτομικές Εφαρμογές στην Εκπαίδευ¬ 
ση»» είναι να προσφέρει στους φοιτητές του τις απαραί¬ 
τητες ερευνητικές δεξιότητες, γνώσεις, εμπειρίες και γε¬ 
νικότερα δεξιότητες που θα τους καταστήσουν ικανούς: 

• να αναπτυχθούν σε θέσεις στελεχών διοίκησης ποι¬ 
ότητας και καινοτομίας σε όλες τις βαθμίδες της εκπαί¬ 
δευσης και όλους τους ευέλικτους θεσμούς συνεχούς 
εκπαίδευσης και επαγγελματικής κατάρτισης, 

• να ασκούν αποτελεσματικά το έργο της Διοίκησης 
Εκπαιδευτικών μονάδων και οργανισμών 

• να παρέχουν συμβουλευτικές υπηρεσίες σε θέματα 
Διοίκησης Ποιότητας και εισαγωγής και ανάπτυξης και¬ 
νοτομιών σε εκπαιδευτικές μονάδες και οργανισμούς, 
με την ευρεία του όρου έννοια 

• να στελεχώσουν θέσεις του δημόσιου και ιδιωτικού 
τομέα με αντικείμενο τον σχεδίασμά και υλοποίηση 
πολιτικών ποιότητας, εισαγωγής και ανάπτυξης εκπαι¬ 
δευτικών καινοτομιών και εισαγωγής και προώθησης 
νέων τεχνολογιών στην εκπαίδευση 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (ΜΔΕ) στη «Διοίκηση Ολικής Ποιότητας και Καινο- 
τομικές Εφαρμογές στην Εκπαίδευση». 

Άρθρο 4 

Κατηγορίες πτυχιούχων 

Στο Δ.Π.Μ.Σ. γίνονται δεκτοί πτυχιούχοι Τμημάτων 
Πανεπιστημίων της ημεδαπής και ομοταγών αναγνω¬ 
ρισμένων ιδρυμάτων της αλλοδαπής, καθώς και πτυχι- 
ούχοι Τμημάτων ΤΕΙ συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του κατά το 
άρθρο 3 του Μεταπτυχιακού Διπλώματος Ειδίκευσης 
(ΜΔΕ) ορίζεται σε τέσσερα(4) εξάμηνα για το πρόγραμ¬ 
μα πλήρους φοίτησης, ενώ για το μερικής φοίτησης η 
διάρκεια είναι δύο επιπλέον εξάμηνα. 

Άρθρο 6 

Πρόγραμμα Μαθημάτων 

Κατά τη διάρκεια των σπουδών οι μεταπτυχιακοί φοιτη¬ 
τές υποχρεούνται α) σε παρακολούθηση 9 μαθημάτων που 
θα συμπληρώνουν 90 ΕΘΤ3 και β) εκπόνηση διπλωματικής 
εργασίας (30 ΕΘΤ3). Συνολικά απονέμονται 120 Ε0Τ3. 

Τα μαθήματα του προγράμματος είναι τα ακόλουθα: 

Α' Εξάμηνο (30 ΕΘΤ3) 

1. Οργάνωση - διοίκηση εκπαιδευτικών μονάδων (10 ΕΟΤ3) 

2. Εκπαιδευτική πολιτική, καινοτομία και αλλαγή στην 
εκπαίδευση (10 Ε0Τ3) 

3. Μεθοδολογία έρευνας (10 Ε0Τ3) 

Β' Εξάμηνο (30 ΕΟΤ3) 

4. Τεχνολογία και καινοτόμες εφαρμογές στην εκπαί¬ 
δευση (10 Ε0Τ3) 

5. Διοίκηση ολικής ποιότητας σε εκπαιδευτικούς ορ¬ 
γανισμούς (10 ΕΟΤ3) 

6. Διαπροσωπικές σχέσεις, αλληλεπίδραση και καινοτό- 
μες εφαρμογές στο εκπαιδευτικό περιβάλλον (10 ΕΘΤ3) 

Γ' Εξάμηνο (30 ΕΘΤ3) 

7. Οικονομικά της εκπαίδευσης (10 Ε0Τ3) 

8. Ευρωπαϊκοί εκπαιδευτικοί θεσμοί (10 ΕΟΤ3) 

9. Ηγεσία - ειδικά θέματα οργανωσιακής συμπεριφο¬ 
ράς (10 ΕΟΤ3) 

Δ' Εξάμηνο (30 ΕΟΤ3) 

Συγγραφή μεταπτυχιακής διπλωματικής εργασίας (30 
ΕΟΤ3) 

Το πρόγραμμα παρέχεται και ως μερικής φοίτησης. 
Η ανακατανομή των μαθημάτων στα επιπλέον εξάμηνα 
του προγράμματος μερικής φοίτησης γίνεται με απο¬ 
φάσεις των αρμοδίων οργάνων και αναφορά στον Κα¬ 
νονισμό Μεταπτυχιακών Σπουδών. 

Το πρόγραμμα παρέχεται στην Ελληνική Γλώσσα και 
στην Αγγλική. 

Άρθρο 7 

Αριθμός Εισακτέων 

Ο αριθμός εισακτέων στο Δ.Π.Μ.Σ. ορίζεται κατ’ ανώ¬ 
τατο όριο σε 30 μεταπτυχιακούς φοιτητές κατ’έτος. 


Άρθρο 8 
Προσωπικό 

Στο ΠΜΣ θα απασχοληθούν μέλη ΔΕΠ των συνερ- 
γαζόμενων Τμημάτων, άλλων Τμημάτων του ιδίου Πα¬ 
νεπιστημίου και άλλων Πανεπιστημίων της ημεδαπής, 
καθώς και άλλες κατηγορίες διδασκόντων σύμφωνα τις 
διατάξεις του άρθρου 5 του Ν. 3685/2008. 

Άρθρο 9 

Υλικοτεχνική Υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή των συνεργα- 
ζόμενων τμημάτων, η οποία περιλαμβάνει χώρους διδα¬ 
σκαλίας κατάλληλα εξοπλισμένους με σύγχρονα μέσα 
διδασκαλίας και ηλεκτρονικούς υπολογιστές, βιβλιοθήκες, 
εργαστήρια με ειδικό εξοπλισμό υψηλής τεχνολογίας. 

Άρθρο 10 

Διάρκεια Αειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2021-2022 με την επιφύλαξη των διατάξεων της 
παρ.ΙΙα του άρθρου 80 του ν. 4009/2011 (ΦΕΚ 195 Α'), 
όπως τροποποιήθηκε και ισχύει. 

Άρθρο 11 

Κόστος Αειτουργίας 


Σύμφωνα με το άρθρο 8 του ν. 3685/2008 το 65% του 
συνολικού κόστους λειτουργίας του Δ.Π.Μ.Σ. υπολογί¬ 
ζεται σε 39.000ευρώ και αναλύεται ως εξής: 


Α/Α 

ΚΑΤΗΓΟΡΙΑ ΔΑΠΑΝΗΣ 

Ποσό (€) 

1 

Αμοιβές-Αποζημιώσεις Διδακτικού, Τε¬ 
χνικού και Διοικητικού Προσωπικού 

14.500 

2 

Εκδόσεις - Προβολή 

2.000 

3 

Συμμετοχή σε Συνέδρια 

3.000 

4 

Προμήθεια και συντήρηση εξοπλισμού 
και λογισμικού 

7.500 

5 

Προμήθεια αναλωσίμων 

3.000 

6 

Προμήθεια εκπαιδευτικού εντύπου και 
ηλεκτρονικού υλικού 

2.000 

7 

Υποτροφίες 

2.000 

8 

Έξοδα Μετακινήσεων 

5.000 


Σύνολο 

39.000 


Το ανωτέρω κόστος θα καλυφθεί από δίδακτρα καθώς 
και άλλες πηγές (δωρεές, παροχές, κληροδοτήματα, 
χορηγίες, ερευνητικά προγράμματα, κλπ.). 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Δεκεμβρίου 2014 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΚΥΡΙΑΖΗΣ 

Αριθ. 206641/Ζ1 (4) 

Αντικατάσταση της Υπουργικής Απόφασης υπ' 
αριθμ.20200/Β7/21-4-2003 (ΦΕΚ 575 Β' 12-5-2003) όπως 
έχει τροποποιηθεί με νεότερες αποφάσεις και αφο¬ 
ρά στο Διατμηματικό Πρόγραμμα Μεταπτυχιακών 
Σπουδών «Νανοεπιστήμες και Νανοτεχνολογίες» των 
Τμημάτων Φυσικής, Χημείας, Βιολογίας της Σχολής 
Θετικών Επιστημών και του Γενικού Τμήματος της Πο¬ 
λυτεχνικής Σχολής του Αριστοτελείου Πανεπιστημί¬ 
ου Θεσσαλονίκης - Αναμόρφωση του προγράμματος. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.δ. 114/2014 «Οργανισμός Υπουρ¬ 
γείου Παιδείας και Θρησκευμάτων» (ΦΕΚ Α' 181). 

2. Τις διατάξεις του ν. 3685/2008 και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του ν. 3696/2008 (ΦΕΚ 177 Α'), του άρθρου 27 
του ν. 3794/2009 (ΦΕΚ 156 Α') και του άρθρου 37, παρ. 
5 του ν. 3848/2010 (ΦΕΚ 71 Α'). 

3. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α’ 134). 

4. Τις διατάξεις της παρ. 11α του άρθρου 80 του ν. 
4009/2011 (ΦΕΚ 195 Α') «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων», όπως τροποποιήθη¬ 
καν με τις διατάξεις της παρ. γ' του άρθρου 47 του ν. 
4025/2011 (ΦΕΚ 228 Α'), της παρ. 8 του άρθρου 5 του ν. 
4076/2012 (ΦΕΚ 159 Α'), της παρ. 2 του άρθρου 34 του 
ν. 4115/2013 (ΦΕΚ 24 Α'). 

5. Τις διατάξεις του ν. 3374/2005 (ΦΕΚ 189 Α') και ιδίως 
τα άρθρα 14 και 15 «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

6. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98 Α'). 

7. Τις διατάξεις του Π.δ. 98/2013 (ΦΕΚ 134 Α') «Κατάργη¬ 
ση του Γ ενικού Τ μήματος, μεταφορά έδρας Τ μήματος και 
ίδρυση-συγκρότηση, μετονομασία και ανασυγκρότηση 
Σχολών στο Αριστοτέλειο Πανεπιστήμιο Θεσσαλονίκης». 

8. Την Υπουργική Απόφαση 175372/Υ1/29.10.2014 «Μετα¬ 
βίβαση δικαιώματος Υπογραφής “Με εντολή Υπουργού” 
στο Γ ενικό Γ ραμματέα Υπουργείου Παιδείας και Θρη¬ 
σκευμάτων, στους Προϊσταμένους Γ ενικών Διευθύνσεων, 
Διευθύνσεων και Τμημάτων της Γενικής Γραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 

9. Τη με αριθμό 20200/Β7/21 -4-03 (ΦΕΚ 575 Β' 12-5- 
2003) Υπουργική Απόφαση, όπως έχει τροποποιηθεί 
με τις αριθμ. 53808/Β7/10-7-07 (ΦΕΚ 1268 Β' 24-7-2007) 
και 18042/Β7/17-4-2008 (787 Β' 6-5-2008) νεότερες απο¬ 
φάσεις, που αφορά στην έγκριση Διατμηματικού Προ¬ 
γράμματος Μεταπτυχιακών Σπουδών (Δ.Π.Μ.Σ.) «Νανοε- 
πιστήμες και Νανοτεχνολογίες» των Τμημάτων Φυσικής, 
Χημείας, Βιολογίας της Σχολής Θετικών Επιστημών και 
του Γ ενικού Τ μήματος της Πολυτεχνικής Σχολής του 
Αριστοτελείου Πανεπιστημίου Θεσσαλονίκης. 


10. Τα αποσπάσματα πρακτικών των Γ.Σ.Ε.Σ των Τμη¬ 
μάτων Φυσικής (συνεδρίαση 8/15-04-2013), Χημείας (συ¬ 
νεδρίαση 256/15-04-2013), Βιολογίας (συνεδρίαση 225/5- 
02-2013) της Σχολής Θετικών Επιστημών και της Ιατρική 
Σχολής (συνεδρίαση 10/16-04-2013) του ΑΠΘ. 

11. Το απόσπασμα πρακτικών της συνεδρίασης με αριθ. 
28/16-04-2013 της Ειδικής Διατμηματικής Επιτροπής 
(Ε.Δ.Ε.) του Διατμηματικού Προγράμματος Μεταπτυ¬ 
χιακών Σουδών «Νανοεπιστήμες & Νανοτεχνολογίες» 

12. Τα αποσπάσματα πρακτικών της Συγκλήτου Ειδι¬ 
κής Σύνθεσης (ΣΕΣ) του Αριστοτελείου Πανεπιστημίου 
Θεσσαλονίκης (συνεδριάσεις με αριθμ. 150/24-7-2013 
και 155/3-4-2014). 

13. Το αριθ. 1180/26-6-2013 έγγραφο της Α.ΔΙ.Π. από το 
οποίο προκύπτει ότι έχει ολοκληρωθεί η εξωτερική αξιο¬ 
λόγηση των Τμημάτων Φυσικής και Χημείας της Σχολής 
Θετικών Επιστημών, και της Ιατρικής Σχολής του ΑΠΘ. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την αριθ. 20200/Β7/21-4-2003 Υ.Α. (ΦΕΚ 
575 Β' 12-5-2003) Υπουργική Απόφαση ως ακολούθως: 

Άρθρο 1 

Γ ενικές Διατάξεις. 

Το Τμήμα Φυσικής σε συνεργασία με το Τμήμα Χη¬ 
μείας της Σχολής Θετικών Επιστημών και το Τμήμα 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης από το ακαδημα¬ 
ϊκό έτος 2014-2015 θα λειτουργήσουν αναμορφωμένο 
το Διατμηματικό Πρόγραμμα Μεταπτυχιακών Σπουδών 
(Δ.Π.Μ.Σ.) με τίτλο: «Νανοεπιστήμες και Νανοτεχνολο- 
γίες» σύμφωνα με τις διατάξεις της απόφασης αυτής 
και τις διατάξεις του Ν. 3685/2008 (ΦΕΚ 148 Α') όπως 
τροποποιήθηκε και ισχύει. 

Άρθρο 2 

Αντικείμενο - Σκοπός 

Οι στόχοι του Διατμηματικού Προγράμματος Μετα¬ 
πτυχιακών Σπουδών είναι η προαγωγή της γνώσης και 
η ανάπτυξη της έρευνας στις νανοεπιστήμες και νανο- 
τεχνολογίες. 

Ειδικότερα το Δ.Π.Μ.Σ. αποβλέπει στην προσφορά 
εξειδίκευσης σε νέους επιστήμονες, τόσο στην ευρύτερη 
περιοχή της Φυσικής, Χημείας, Βιολογίας, και των Πο¬ 
λυτεχνικών και Ιατρικών Σχολών, όσο και σε επί μέρους 
κλάδους αυτών αλλά και σε κλάδους που βρίσκονται 
στα όρια τους, με στόχο την ανάδειξη επιστημόνων 
ικανών να συμβάλουν στη εκπαιδευτική, ερευνητική, τε¬ 
χνολογική και οικονομική ανάπτυξη της χώρας. 

Το Δ.Π.Μ.Σ. στοχεύει επίσης στη δημιουργία μετα¬ 
πτυχιακών σπουδών διεθνούς επιπέδου, οι οποίες θα 
συγκρατούν ένα μεγάλο μέρος άριστου επιστημονικού 
δυναμικού, που καταφεύγει στο εξωτερικό για αντί¬ 
στοιχες σπουδές. Επιπροσθέτως, και σε συνδυασμό με 
τους παραπάνω στόχους, το Πρόγραμμα Μεταπτυχια¬ 
κών Σπουδών φιλοδοξεί, σε μακροπρόθεσμη βάση, να 
καταστεί πόλος έλξης επιστημόνων από την ευρύτερη 
γεωγραφική περιοχή, για πραγματοποίηση μεταπτυχια¬ 
κών σπουδών και διεξαγωγή ερευνητικής δραστηριότη¬ 
τας στα προαναφερθέντα Τμήματα του Αριστοτελείου 
Πανεπιστημίου Θεσσαλονίκης. 

Το Πρόγραμμα Μεταπτυχιακών Σπουδών θα διασφαλί¬ 
ζει τις προϋποθέσεις, ώστε οι απόφοιτοί του να μπορούν 
να στελεχώσουν (εντός και εκτός της χώρας) εκπαιδευ¬ 
τικά και ερευνητικά ιδρύματα, εκπαιδευτικές υπηρεσίες, 
ειδικές υπηρεσίες του Υ.ΠΑΙ.Θ. εταιρείες και δημόσιους 
οργανισμούς που απαιτούν για τη λειτουργία τους ή 
την ανάπτυξή τους σύγχρονες εφαρμογές των νανοε- 
πιστημών και νανοτεχνολογιών. Επίσης, να μπορούν να 
διδάσκουν σε κύκλους μαθημάτων συνεχιζόμενης εκπαί¬ 
δευσης και επιμορφωτικών σεμιναρίων με στόχο την 
επιμόρφωση ή την εξοικείωση των εκπαιδευομένων στα 
γνωστικά αντικείμενα τεχνολογίας των λεπτών υμενίων 
και νανοτεχνολογίας, νανομηχανικής και νανοϋλικών, 
νανοϊατρικής και νανοβιοτεχνολογίας κλπ. 

Το Πρόγραμμα Μεταπτυχιακών σπουδών αποσκοπεί 
και στην ανάπτυξη κριτικών και ερευνητικών δεξιοτήτων 
που απαιτούνται για σπουδές διδακτορικού επιπέδου. 

Για την επίτευξη των παραπάνω στόχων, το Δ.Π.Μ.Σ. 
θα συνεργαστεί με το Ερευνητικό'Ιδρυμα ΕΚΕΦΕ ΔΗΜΟ¬ 
ΚΡΙΤΟΣ και συγκεκριμένα με το «Ινστιτούτο Προηγμένων 
Υλικών, Φυσικοχημικών Διεργασιών, Νανοτεχνολογίας 
και Μικροσυστημάτων», καθώς και με το «Εθνικό Κέ¬ 
ντρο Έρευνας και Τεχνολογικής Ανάπτυξης» (ΕΚΕΤΑ) 
και θα επιδιωχθεί συνεργασία με άλλα Πανεπιστημι¬ 
ακά Τμήματα και Ερευνητικά Ιδρύματα στην Ελλάδα 
και το Εξωτερικό, όπου λειτουργούν παρόμοια προς 
το Δ.Π.Μ.Σ. προγράμματα, εκπαιδευτικές ή ερευνητικές 
δραστηριότητες. 

Αρθρο 3 

Μεταπτυχιακοί Τίτλοι 

Το Δ.Π.Μ.Σ. «Νανοεπιστήμες και Νανοτεχνολογίες» 
απονέμει Μεταπτυχιακό Δίπλωμα Ειδίκευσης (ΜΔΕ) στις 
εξής κατευθύνσεις: 

1. Τεχνολογία Λεπτών Υμενίων & Νανοτεχνολογία 

2. Νανομηχανική & Νανοϋλικά 

3. Νανοϊατρική & Νανοβιοτεχνολογία 

Αρθρο 4 

Κατηγορίες Πτυχιούχων 

Στο Δ.Π.Μ.Σ. γίνονται δεκτοί πτυχιούχοι Τμημάτων 
Φυσικής, Χημείας, Βιολογίας, Μαθηματικών, Πληροφορι¬ 
κής, Χημικών Μηχανικών, Ηλεκτρολόγων Μηχανικών και 
Μηχανολόγων Μηχανικών, καθώς και άλλων Τμημάτων 
Σχολών Θετικών Επιστημών, Πολυτεχνικών Σχολών και 
Ιατρικών Σχολών και άλλων συναφών Τμημάτων Πανεπι¬ 
στημίων της ημεδαπής και ομοταγών αναγνωρισμένων 
ιδρυμάτων της αλλοδαπής, καθώς και πτυχιούχοι Τμη¬ 
μάτων ΤΕΙ συναφούς γνωστικού αντικειμένου. 

Αρθρο 5 

Χρονική Διάρκεια. 

Η χρονική διάρκεια για την απονομή του Μ.Δ.Ε. είναι 
τέσσερα (4) εξάμηνα. 

Άρθρο 6 

Πρόγραμμα Μαθημάτων 

Γ ια την απόκτηση του Μ.Δ.Ε. οι μεταπτυχιακοί φοιτητές 
υποχρεούνται να παρακολουθήσουν επιτυχώς 11 μαθήματα 
(82.5 ΕΘΤ3) στα τρία εξάμηνα όπως εξειδικεύεται παρα¬ 
κάτω. Επιπροσθέτως, κάθε φοιτητής οφείλει για την από¬ 
κτηση του Μ.Δ.Ε. να εκπονήσει Μεταπτυχιακή Διπλωματική 
Εργασία (37.5 ΕΘΤ3) σε θέμα συναφές με την κατεύθυνση 
του Μ.Δ.Ε. Τ ο πρόγραμμα μαθημάτων καθορίζεται ως εξής: 


α/α 

Τίτλος Μαθήματος 

ΕΟΤδ 

Α' Εξάμηνο 

Υποχρεωτικά Κατ’ Επιλογή Μαθήματα (4 από τα 6) 

1 

Επιστήμη της Συμπυκνωμένης Ύλης και των 
Υλικών 

7.5 

2 

Επιστήμη των Υμενίων και Επιφανειών και 
Τεχνικές Ατομικών Διαστάσεων 

7.5 

3 

Μοριακή Βιολογία και Γενετική Μηχανική 

7.5 

4 

Βιοχημεία και Βιοφυσική 

7.5 

5 

Μηχανική των Υλικών και Μικρό- Νανοδο¬ 
μών 

7.5 

6 

Πολυμερή και Μεμβράνες 

7.5 

Σύνολο εξαμήνου 

30 

Β' Εξάμηνο 

Υποχρεωτικά Κατ’ Επιλογή Μαθήματα (4 από τα 7) 

1 

Τεχνικές Μίκρο και Νανοδιεργασιών 

7.5 

2 

Νανομηχανική 

7.5 

3 

Εμβιομηχανική και Βιοϋλικά 

7.5 

4 

Οπτικές Τεχνικές και Κρυσταλλοδομή Υλι¬ 
κών 

7.5 

5 

1358Γ5 - Μικρομηχανική και Αισθητήρες 

7.5 

6 

Μοντέλα και Θεωρίες Μοριακών και Ατομι¬ 
κών Διεργασιών 

7.5 

7 

Τεχνολογία και Καινοτομία 

7.5 

Σύνολο εξαμήνου 

30 

Γ' Εξάμηνο 

Υποχρεωτικά Κατ’ Επιλογή Μαθήματα (3 από τα 8) 

1 

Βιοπληροφορική 

7.5 

2 

Έκφραση Γονιδίων - Μικροβιακή Βιοτεχνο¬ 
λογία 

7.5 

3 

Τεχνικές Μέτρησης - Ανάλυσης και Ελέγχου 

7.5 

4 

Νανοηλεκτρονικές Διατάξεις και Κβαντικοί 
Υπολογιστές 

7.5 

5 

Νανοσύνθεση και Νανοδιεργασίες 

7.5 

6 

Τεχνολογία Λεπτών Υμενίων και Επιφανει¬ 
ακής Κατεργασίας 

7.5 

7 

Υπολογιστικές και Αριθμητικές Τεχνικές 
στη Νανοκλίμακα 

7.5 

8 

Διαχείριση της Τεχνολογίας και Επιχειρη¬ 
ματικότητα 

7.5 

Έναρξη Μεταπτυχιακής Διπλωματικής Εργασίας 

7.5 

Σύνολο εξαμήνου 

30 

Δ' Εξάμηνο 

Ολοκλήρωση Μεταπτυχιακής Διπλωματικής Εργα¬ 
σίας 

30 

ΓΕΝΙΚΟ ΣΥΝΟΛΟ 

120 

Αρθρο 7 

Αριθμός Εισακτέων 

Ο αριθμός εισακτέων στο Δ.Π.Μ.Σ. ορίζεται κατ’ ανώ¬ 
τατο αριθμό σε 25 άτομα κατ’ έτος. 

Αρθρο 8 
Προσωπικό 

Για τη διδασκαλία των μαθημάτων θα απασχοληθούν 
μέλη ΔΕΠ των συνεργαζόμενων Τμημάτων, άλλων Τμη¬ 
μάτων Πανεπιστημίων της ημεδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 5 του Ν. 3685/2008 (ΦΕΚ 148 Α'). 

Αρθρο 9 

Υλικοτεχνική Υποδομή 

Τα συμμετέχοντα Πανεπιστημιακά Τμήματα διαθέ¬ 
τουν αξιόλογες βιβλιοθήκες που μπορούν να εξυπη¬ 
ρετήσουν τις εκπαιδευτικές και ερευνητικές ανάγκες 
του προγράμματος, εργαστήρια στα οποία υπάρχει ο 
πλέον σύγχρονος εξοπλισμός ο οποίος ανανεώνεται και 
επεκτείνεται σε συνεχή βάση, καθώς και οι απαιτούμε- 
νες αίθουσες για τη διδασκαλία των μεταπτυχιακών 
μαθημάτων. 

Άρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2021-2022 με την επιφύλαξη των διατάξεων της 
παρ. 11α του άρθρου 80 του Ν. 4009/2011 (ΦΕΚ 195 Α'), 
όπως τροποποιήθηκε και ισχύει. 

Αρθρο 11 

Κόστος Λειτουργίας. 

Το συνολικό κόστος λειτουργίας του προγράμματος 
εκτιμάται σε 68.000 ευρώ και αναλύεται στις παρακάτω 
κατηγορίες δαπανών: 


Κατηγορία Δαπάνης 

Κόστος σε € 

Ανθρώπινο δυναμικό - εξωτερικοί 
συνεργάτες 

15.000 

Δαπάνες μετακινήσεων 

8.000 

Υλικοτεχνική Υποδομή 

4.000 

Δαπάνες για Αναλώσιμα 

15.000 

Προμήθεια, Συντήρηση Εξοπλισμού- 
Λογισμικού 

20.000 

Δαπάνες Δημοσιότητας 

3.000 

Άλλες Δαπάνες 

3.000 

ΣΥΝΟΛΟ 

68.000 


Μέρος του ανωτέρω κόστους θα καλυφθεί από τον 
προϋπολογισμό του Αριστοτελείου Πανεπιστημίου Θεσ¬ 
σαλονίκης και το υπόλοιπο από άλλες πηγές (δωρεές, 
παροχές, κληροδοτήματα, κ.α.). 

Αρθρο 12 

Μεταβατικές διατάξεις 

Οι μεταπτυχιακοί φοιτητές που έχουν εισαχθεί στο 
πρόγραμμα μέχρι και το ακαδημαϊκό έτος 2013-2014 θα 
περατώσουν τις σπουδές τους σύμφωνα με τις διατά¬ 
ξεις της προηγούμενης Υπουργικής Απόφασης. 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Δεκεμβρίου 2014 
Με εντολή Υπουργού 

Ο Γ ενικός Γ ραμματέας 

ΑΘΑΝΑΣΙΟΣ ΚΥΡΙΑΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.βί. 9 Γ - β-τηβΐΙ: ννβόιπ3δΐβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































